
Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru modificarea alin.(2) al art.2 din Legea nr.56/2005 privind aprobarea Contractului de finanţare dintre România şi Banca Europeană de Investiţii pentru Proiectul privind infrastructura municipală în domeniul alimentării cu apă, etapa a II-a, semnat la Bucureşti la 15 martie 2004 şi la Luxemburg la 19 martie 2004, cu care comisia noastră a fost sesizată în fond cu adresa Biroului Permanent nr.PL.x. 471 din 6 septembrie 2008.
	PREŞEDINTE,

Aurel Gubandru

RAPORT

asupra proiectului de Lege pentru modificarea alin.(2) al art.2 din Legea nr.56/2005 privind aprobarea Contractului de finanţare dintre România şi Banca Europeană de Investiţii pentru Proiectul privind infrastructura municipală în 
domeniul alimentării cu apă, etapa a II-a, semnat la Bucureşti la 
15 martie 2004 şi la Luxemburg la 19 martie 2004
Cu adresa nr.PL.x.471 din 6 septembrie 2008, Biroul Permanent conform art. 95 din Regulamentul Camerei Deputaţilor, republicat, a sesizat pentru examinare şi avizare în fond, Comisia pentru buget, finanţe şi bănci, cu proiectul de Lege pentru modificarea alin.(2) al art.2 din Legea nr.56/2005 privind aprobarea Contractului de finanţare dintre România şi Banca Europeană de Investiţii pentru Proiectul privind infrastructura municipală în domeniul alimentării cu apă, etapa a II-a, semnat la Bucureşti la 15 martie 2004 şi la Luxemburg la 19 martie 2004.
La întocmirea raportului s-au avut în vedere avizul favorabil al Consiliului Legislativ, trimis cu adresa nr. 795/01.07.2008, avizul favorabil al Comisiei pentru administraţie publică, amenajarea teritoriului şi echilibru ecologic, avizul favorabil al Comisiei juridice, de disciplină şi imunităţi.
 Prezentul proiect de Lege are ca obiect de reglementare  modificarea alin.(2) al art.2 din Legea nr.56/2005, intervenţie legislativă generată de modificarea statutului juridic al beneficiarilor finali.
Contractul de finanţare este în valoare de 29 mil. euro pentru Proiectul privind infrastructura municipală în domeniul alimentării cu apă- etapa a II-a. 

           Proiectul este format din trei subproiecte ce vizează reabilitarea infrastructurii în domeniul alimentării cu apă şi epurării apei uzate în municipiile Buzău, Piatra Neamţ şi Satu Mare. 
Beneficiarii finali ai împrumutului sunt : municipiul Buzău, Compania Judeţeană Apa Serv, S.A. Piatra Neamţ şi municipiul Satu Mare.
Beneficiarii finali ai Proiectului sunt : Regia Autonomă Municipală Buzău, Compania Judeţeană Apa Serv, S.A. Piatra Neamţ şi Regia Autonomă Comunală Satu Mare.

În fiecare Memorandum de Finanţare încheiat între Guvernul României şi CE privind acordarea de asistenţă financiară nerambursabilă municipiilor enunţate mai sus, se prevede existenţa sistemelor separate de contabilitate pentru serviciile din domeniul apei şi apei uzate şi pentru activităţile din domeniul energiei termice, eliminarea subvenţiilor încrucişate între aceste servicii. Această condiţie trebuia dusă la îndeplinire până la 31 decembrie 2007.
Prin proiectele finanţate din împrumutul care face obiectul actului normativ, se asigură protecţia mediului prin îmbunătăţirea, protejarea şi menţinerea calităţii mediului în municipiile Buzău, Piatra Neamţ şi Satu Mare.

Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului au participat, în conformitate cu prevederile art. 54 şi 55 din Regulamentul Camerei Deputaţilor domnul Cătălin Doică, Secretar de Stat în Ministerul Economiei şi Finanţelor, doamna Boni Cucu, Director General Adjunct şi doamna Ghiţă Carmen, şef birou din cadrul aceleiaşi instituţii.
La lucrările comisiei au participat  24  deputaţi, din totalul de 28 membri ai comisiei.

Raportul comisiei a fost adoptat cu unanimitate de voturi. 
Proiectul de lege, potrivit art. 75 din Constituţia României, republicată şi a art. 86 din Regulamentul Camerei Deputaţilor, este de competenţa decizională a Senatului .
In urma dezbaterii proiectului de Lege pentru modificarea alin.(2) al art.2 din Legea nr.56/2005 privind aprobarea Contractului de finanţare dintre România şi Banca Europeană de Investiţii pentru Proiectul privind infrastructura municipală în domeniul alimentării cu apă, etapa a II-a, semnat la Bucureşti la 15 martie 2004 şi la Luxemburg la 19 martie 2004, în şedinţa din data de 23.09.2008, comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma prezentată de iniţiator.
	PREŞEDINTE,

Aurel Gubandru
	SECRETAR,

Ştefan Baban


Consilier parlamentar:
Luminiţa Ghiorghiu

